Po to NRG vėl teko neplanuotai sustabdyti du branduolinius įrenginius – stipriasrautį reaktorių ir molibdeno gamybos įrenginį. Visus savo įrenginius ir procesus NRG laikinai perjungė į saugią budėjimo veikseną, kad galėtų daugiausia dėmesio skirti visuotiniam technologijos, procedūrų ir organizacinės struktūros tobulinimui.

c) betoninės antrinio aušinimo vandentiekio linijos tarp Šiaurės Olandijos kanalo ir stipriasraučio reaktoriaus antrinių siurblių pastato taisomoji techninė priežiūra;

d) antrinio išleidimo vamzdynas pailgintas ir išvestas toliau į Šiaurės jūrą;

e) užbaigtas nuotolinio stebėjimo sistemos (naudojamos svarbiems reaktoriaus parametrams stebėti ekstremaliose situacijose) įrengimas;

f) užbaigtas alternatyvios stabdymo sistemos (naudojamos kai įprastinio stabdymo sistema neveikia) įrengimas.

2. Moksliniai tyrimai ir izotopų gamyba

2.1. Moksliniai tyrimai

2012–2013 m. vykdyta mokslinė veikla:

kuro švitinimo eksperimentai, kuriais siekiama sumažinti branduolinių atliekų radiacinį toksiškumą, susijusį su minorinių aktinoidų virsmo technologiniais aspektais (t. y., dalijimosi produktų sulaikymo galimybėmis, bedulkiu procesu, helio plėtimusi);

kuro ir grafito tinkamumo aukštos temperatūros reaktoriams nustatymas;

reaktoriaus konstrukcijos medžiagų irimo veikiant švitinimui (grafito, plieno sudėties pavyzdžių, suvirinimo siūlių ir t. t.) tyrimo eksperimentai;

branduolių sintezės reaktoriaus technologijos naudojimas medžiagai, kurią numatyta naudoti ITER apsauginiame apgaube, švitinti ir medžiagos tyrimas po apšvitos;

neutronų difrakcijos metodo liekamajam įtempiui (pvz., storose bimetalinėse lydomojo suvirinimo siūlėse) matuoti standartizavimas.

2.2. Izotopų gamyba

Izotopų gamyba 2012–2013 m. labai nukentėjo dėl stipriasraučio reaktoriaus veiklos sutrikimo.

Izotopų gamyba vyko pagal įprastą stipriasraučio reaktoriaus veikimo grafiką iki 2012 m. lapkričio mėn. vidurio, kai reaktorius buvo sustabdytas. Todėl buvo atlikti tik devyni įprastos izotopų gamybos ciklai, o 1,5 gamybos ciklo prarasta. 2013 m. gamyba taip pat stipriai nukentėjo, nes buvo galima panaudoti tik apie 49 % normalaus veikimo tvarkaraščio.

Per laikotarpį iki stipriasraučio reaktoriaus sustabdymo izotopų ir suteiktų susijusių paslaugų vertė buvo didesnė nei metais anksčiau. Be to, buvo toliau plėtojamos naujų produktų kūrimo idėjos tiek tradicinėse taikymo srityse, tiek tam tikrose naujoviškų technologijų srityse (pvz., neutronų virsmu legiruoto silicio, skirto aukštosios įtampos elektroniniams galios įrenginiams, greitaeigiams traukiniams ir ekologiškoms technologijoms).

Dėl neplaninių stipriasraučio reaktoriaus prastovų sustiprėjo poreikis remti suderintas pastangas, kurių reikia norint sumažinti riziką, susijusią su EBPO Branduolinės energijos agentūros Medicininių radioaktyviųjų izotopų tiekimo saugumo aukšto lygio grupės nurodytų medicininių izotopų tiekimo saugumo užtikrinimu ateityje. NRG ir toliau glaudžiai bendradarbiavo su kitais medicininių izotopų tiekimo tinklo nariais, taip pat su medikais, vyriausybėmis, Europos Komisija, Vaizdavimo įrangos gamintojų ir tiekėjų asociacija (AIPES) ir TATENA svarbiais klausimais, kaip antai visų išlaidų susigrąžinimo kainodaros, rezervinio pajėgumo užtikrinimo prastovų metu, investavimo į būsimą infrastruktūrą ir perėjimo prie mažai įsodrinto urano taikinių naudojimo Mo-99 gamybai.

3. Finansiniai įnašai į programos įgyvendinimą

Valstybių narių įnašai papildomai programai įgyvendinti 2012–2013 m.: